E-3225/2006

Mál þetta, sem dómtekið var 22. apríl sl., er höfðað með stefnu birtri 30. maí 2006.

Stefnandi er H-kvk-nf H-kvk-nf S-kvk-nf, Ásvallagötu 54, Reykjavík.

Stefndi er Útvarp Saga ehf., Kringlunni 7, Reykjavík.

Dómkröfur stefnanda eru þær að hið stefnda einkahlutafélag verði dæmt til að greiða stefnanda skuld að fjárhæð kr. 1.312.500,00, ásamt dráttarvöxtum samkvæmt III. kafla vaxtalaga nr. 38/2001 af kr. 150.000,00 frá 01.07.2005 til 01.08.2005, af kr. 300.000,00 frá 01.08.2005 til 01.09.2005, af kr. 450.000,00 frá 01.09.2005 til 01.10.2005, af kr. 600.000,00 frá 01.10.2005 til 01.11.2005, af kr. 750.000,00 frá 01.11.2005 til 01.12.2005, af kr. 900.000,00 frá 01.12.2005 til 01.01.2006, af kr. 1.050.000,00 frá 01.01.2006 til 01.02.2006, af kr. 1.200.000,00 frá 01.02.2006 til 01.03.2006, af kr. 1.312.500,00 frá 01.03.2006 til greiðsludags. Allt að frádregnum innborgunum:

hinn 20.07.2005 kr. 75.000,00

hinn 08.08.2005 kr. 75.000,00

hinn 15.09.2005 kr. 75.000,00

hinn 11.10.2005 kr. 100.000,00

hinn 04.11.2005 kr. 50.000,00

hinn 16.11.2005 kr. 75.000,00

hinn 08.12.2005 kr. 150.000,00

hinn 05.01.2006 kr. 75.000,00

hinn 07.02.2006 kr. 75.000,00

hinn 23.03.2006 kr. 150.000,00 eða alls að upphæð kr. 900.000,00 sem dragast skulu frá skuldinni miðað við stöðu hennar á hverjum innborgunardegi. Þá er krafist vaxtavaxta skv. 12. gr. s.l. er leggist við höfuðstól á 12 mánaða fresti. Þá er krafist málskostnaðar.

Dómkröfur stefnda eru þær að hann verði sýknaður af öllum kröfum stefnanda og jafnframt krefst hann málskostnaðar.

Í máli þessu kveðst stefnandi krefja um ógreidd laun fyrir tímabilið 1. júlí 2005 til 23. mars 2006. Stefnandi hafi gert samkomulag við A-kvk-þf K-kvk-þf fyrirsvarsmann stefnda um að taka að sér þáttastjórnun á Útvarpi Sögu og skyldi stefnandi fá greiddar 150.000 krónur á mánuði vegna þessa. Alls séu því laun stefnanda fyrir framangreint tímabil 1.312.500 krónur (þ.e. 8 mán. X 150.000 krónur sem geri 1.200.000 krónur og þrjár vikur í mars 2006 sem geri 112.500 krónur).

Stefndi hafi einungis greitt stefnanda 900.000 krónur þ.e. 20. júlí 2005 80.000 krónur, (þar af 5.000 krónur vegna annars) 8. ágúst 2005, 75.000 krónur, 15. september 2005, 75.000 krónur, 11. október 2005, 100.000 krónur, 4. nóvember 2005, 50.000 krónur, 16. nóvember 2005, 75.000 krónur, 8. desember 2005, 150.000 krónur, 5. janúar 2006, 75.000 krónur, 7. febrúar 2006, 75.000 krónur og 23. febrúar 2006 150.000 krónur.

Mismunurinn sé því 412.500 krónur sem hér sé krafist auk vaxta eins og greinir í kröfugerð stefnanda.

Af hálfu stefnda er málavöxtum lýst svo að stefnandi hafi hafið störf á Útvarpi Sögu hinn 1. júlí 2005. Samið hafi verið um að stefnandi ynni sem verktaki við stöðina í tvo tíma í senn á mánudögum, þriðjudögum, fimmtudögum og föstudögum. Alls hafi stefnandi því átt að skila 32 klukkustundum á mánuði í beinni útsendingu. Umsamin greiðsla fyrir þessa þjónustu hafi verið 150.000 krónur á mánuði miðað við að stefnandi skilaði umsömdum tímum en ef stefnanda vantaði, þá yrði það dregið frá launum hennar.

Stefnandi hafi selt þjónustu sína til stefnda í 8 mánuði og 3 vikur eða til 23. mars 2006 en þá hafi henni verið tilkynnt að ekki væri unnt að kaupa umsamda þjónustu af stefnanda m.a. vegna óstundvísi, fjarveru og af fleiri ástæðum. Ef stefnandi hefði staðið við samninginn, hefði hann átt að fá alls greiddar kr. l.312.500. Stefnandi hafi hins vegar látið sig vanta í 48 klukkustundir á tímabilinu samkvæmt nákvæmri tölvuskráningu Útvarps Sögu á útsendum þáttum og beri því að draga 224.976 krónur frá launum hennar vegna þessa. Þá beri einnig að draga 198.920 krónur frá kröfu stefnanda vegna kostnaðar við leigubílaakstur sem stefnandi hafi stofnað til án heimildar. Loks hafi stefnandi iðulega mætt of seint í útsendingar og þættir hennar ekki hafist fyrr en 15 til 20 mínútum of seint. Þetta hafi valdið tæknimönnum miklum vandræðum og hlustendur hafi kvartað undan þessu virðingarleysi í sinn garð. Samkvæmt tímamælingum nemi þessi lélega mæting hennar alls 29.75 klst. sem séu að verðmæti 139.438 krónur, sem unnt væri að draga frá kröfu stefnanda og ætti stefnandi að réttu lagi að fá 749.166 krónur. Stefnandi hafi hins vegar fengið greiddar alls 900.000 krónur og með hliðsjón af þessu skuldi stefnandi Útvarpi Sögu 150.834 krónur.

Stefnandi hafi aldrei lagt fram reikninga fyrir selda þjónustu, eins og honum hafi borið að gera. Sé ljóst að talsverður tími hafi farið í að ganga frá uppgjöri við stefnandi eins og komi fram í bréfi dagsettu 23.mars 2006.

Um fullyrðingar stefnanda um að hún hafi þurft að greiða háa símareikninga vegna undirbúnings við gerð þátta segir stefndi að henni hafi borðið að sjá um að undirbúa þætti sína heima hjá sér. Er því mótmælt að stefnda hafi haft sérstakar skyldur við stefnanda að þessu leyti. Dagskrárgerðarmenn á Útvarpi Sögu beri sjálfir allan kostnað af undirbúningi þátta svo sem símakostnaði. Stefnandi hafi stundum dvalið klukkustundum saman á stöðinni eftir þátt sinn og þá gjarnan notað síma stöðvarinnar og hringt ítrekað til Bretlands þar sem aðalstarf stefnanda sé að vera fréttaritari „The Times“ í Bretlandi og því engin furða að stefnandi greiði háa símareikninga.

Þá er því einnig mótmælt, að stefnandi hafi haft heimild til að ferðast í leigubílum á kostnað stöðvarinnar, enda hafi stefnda ekki borist vitneskja um þessa misnotkun fyrr en bréf hafi borist ásamt reikningum frá Hreyfli þann 16. mars 2006 eða fáeinum dögum áður en hætt var að kaupa þjónustu af stefnanda. Jafnframt hafi stefndi ekki vitað að stefnandi hefði ekki ökuréttindi og sé fráleitt að stefnandi skuli telja að þetta atriði skipti einhverju máli í þessu sambandi.

NIÐURSTAÐA

Óumdeilt er að á því tímabili sem stefnandi starfaði fyrir stefnda hefði hún átt að fá greiddar 1.312.500 krónur.

Fram kemur í málinu að stefndi greiddi stefnanda samtals 900.000 krónur. Var fyrsta greiðsla innt af hendi 20. júlí 2005 að fjárhæð 75.000 krónur, 75.000 krónur voru greiddar 15. september s. á., 100.000 krónur 11. október s. á., 50.000 krónur 4. nóvember s. á., 75.000 krónur 16. nóvember s. á., 150.000 krónur 8. desember s. á., 75.000 krónur 5. janúar 2006, 75.000 krónur 7. febrúar s. á. og 150.000 krónur 23. febrúar s. á.

Kröfugerð er miðuð við að stefnandi hafi átt að fá greiðslur í upphafi hvers mánaðar og er á því byggt að samningur aðila hafi staðið til þess. Hefur þessu atriði enda ekki verið mótmælt af stefnda.

Stefndi ber það fyrir sig að stefnandi hafi iðulega komið seint og illa fyrirkölluð til starfa og krefst lækkunar á kröfu stefnanda. Við þetta er það að athuga að vanhöld voru á því að stefndi gerði upp við stefnanda reglulega eins og samningur aðila gerði ráð fyrir og voru greiðslur til hennar inntar af hendi óreglulega. Telur dómari að athugasemdir þær sem fram koma nú af hálfu stefnda hefðu átt að koma sannanlega fram jafnóðum og tilefni gafst til og þá við uppgjör fyrir hvert greitt tímabil. Þykir því of seint að koma fram með mótbárur þessar nú eftir að krafa stefnanda um laun er sett fram.

Á hinn bóginn er fallist á það með stefnda að reikningar þeir fyrir leigubílaakstur að fjárhæð 198.920 krónur, sem stefndi greiddi vegna stefnanda dragist frá kröfu hennar enda ósannað að stefndi ætti að standa straum af þeim kostnaði stefnanda.

Samkvæmt framansögðu verður stefndi dæmdur til að greiða stefnanda 1.312.500 krónur með dráttarvöxtum eins og greinir í dómsorði allt að frádregnum greiðslum þeim að fjárhæð 900.000 krónur og 198.920 krónum svo sem nánar greinir í dómsorði.

Eftir úrslitum málsins verður stefndi dæmdur til að greiða stefnanda 250.000 krónur í málskostnað.

DÓMSORÐ

Stefndi, útvarp Saga ehf., greiði stefnanda, H-kvk-þgf H-kvk-þgf S-kvk-þgf, 1.312.500 krónur með dráttarvöxtum skv. 1. mgr. 6. gr. laga nr. 38/2001 af 150.000 krónum frá 1. júlí 2005 til 1. ágúst s.á., af 300.000 krónum frá þeim degi til 1. september s.á.,af 450.000 krónum frá þeim degi til 1. október s.á., af 600.000 krónum frá þeim degi til 1. nóvember s.á., af 750.000 krónum frá þeim degi til 1. desember s.á., af 900.000 krónum frá þeim degi til 1. janúar 2006, af 1.050.000 krónum frá þeim degi til 1. febrúar s.á., af 1.200.000 krónum frá þeim degi til 1. mars s.á. en af 1.312.500 krónum frá þeim degi til greiðsludags. Frá fjárhæð þessari dragast, miðað við stöðu skuldarinnar á hverjum innborgunardegi, innborganir hinn 20. júlí 2005 að fjárhæð 75.000 krónur, hinn 8. ágúst s.á., að fjárhæð 75.000 krónur, hinn 15. september s.á., að fjárhæð 75.000 krónur, hinn 11. október s.á., að fjárhæð 100.000 krónur, hinn 4. nóvember s.á., að fjárhæð 50.000 krónur, hinn 16. nóvember s.á., að fjárhæð 75.000 krónur, hinn 8. desember s.á. að fjárhæð 150.000 krónur, hinn 5. janúar 2006 að fjárhæð 75.000 krónur og hinn 7. febrúar s.á., að fjárhæð 75.000 krónur. Um vexti fer samkvæmt III. kafla laga nr. 38/2001.

Stefndi greiði stefnanda 250.000 krónur í málskostnað.

A-x-x V. M-kk-nf.